CELEX: 62020CN0152
Language: fi
Date: 2020-03-30 00:00:00
Title: Asia C-152/20: Ennakkoratkaisupyyntö, jonka Tribunalul Mureș (Romania) on esittänyt 30.3.2020 – DG ja EH v. SC Gruber Logistics SRL

24.8.2020   
            
            
               FI
            
            
               Euroopan unionin virallinen lehti
            
            
               C 279/23
            
         
      Ennakkoratkaisupyyntö, jonka Tribunalul Mureș (Romania) on esittänyt 30.3.2020 – DG ja EH v. SC Gruber Logistics SRL
      (Asia C-152/20)
      (2020/C 279/31)
      Oikeudenkäyntikieli: romania
      
         Ennakkoratkaisua pyytänyt tuomioistuin
      
      Tribunalul Mureș
      
         Pääasian asianosaiset
      
      
         Kantajat: DG ja EH
      
         Vastaaja: SC Gruber Logistics SRL
      
         Ennakkoratkaisukysymykset
      
      
                  1)
               
               
                  Onko 17.6.2008 annetun Euroopan parlamentin ja neuvoston asetuksen (EY) N:o 593/2008 (1) 8 artiklaa tulkittava siten, että työsopimukseen sovellettavan lain valinta on esteenä sen valtion lainsäädännön soveltamiselle, jossa palkattu työntekijä on tavallisesti tehnyt työnsä, vai siten, että tällaisen lakiviittauksen olemassaolo on esteenä kyseisen asetuksen 8 artiklan 1 kohdan toisen virkkeen soveltamiselle?
               
            
                  2)
               
               
                  Onko 17.6.2008 annetun Euroopan parlamentin ja neuvoston asetuksen (EY) N:o 593/2008 8 artiklaa tulkittava siten, että siinä valtiossa sovellettava vähimmäispalkka, jossa palkattu työntekijä on tavallisesti tehnyt työnsä, muodostaa oikeuden, johon sovelletaan tämän asetuksen 8 artiklan 1 kohdan toisessa virkkeessä tarkoitettuja ”[säännöksiä], joista ei voida sopimuksin poiketa sen lain mukaan, jota lakiviittauksen puuttuessa olisi sovellettu”?
               
            
                  3)
               
               
                  Onko 17.6.2008 annetun Euroopan parlamentin ja neuvoston asetuksen (EY) N:o 593/2008 3 artiklaa tulkittava siten, että se on esteenä sille, että työsopimuksessa tehty viittaus Romanian työlainsäädännön säännöksiin johtaa Romanian lain valintaan sovellettavaksi laiksi, kun otetaan huomioon, että Romaniassa on yleisesti tiedossa, että tällaisen lainvalintalausekkeen sisällyttäminen työsopimukseen on lakisääteinen velvoite? Toisin sanoen onko 17.6.2008 annetun Euroopan parlamentin ja neuvoston asetuksen (EY) N:o 593/2008 3 artiklaa tulkittava siten, että se on esteenä sellaisille kansallisille säännöksille ja käytännöille, joiden nojalla työsopimuksiin on välttämättä sisällytettävä lauseke, jonka mukaan sopimukseen sovelletaan Romanian lakia?
               
            
         (1)  Sopimusvelvoitteisiin sovellettavasta laista 17.6.2008 annettu Euroopan parlamentin ja neuvoston asetus (EY) N:o 593/2008 (Rooma I) (EUVL 2008, L 177, s. 6).